Oficialusis leidinys L 196 , 26/07/1975 p. 0006 - 0013

specialusis leidimas graikų k.: skyrius 03 tomas 13 p. 0057

specialusis leidimas ispanų kalba: skyrius 03 tomas 8 p. 0198

specialusis leidimas portugalų kalba skyrius 03 tomas 8 p. 0198

specialusis leidimas suomių kalba: skyrius 3 tomas 6 p. 0115

specialusis leidimas švedų kalba: skyrius 3 tomas 6 p. 0115



Tarybos Direktyva 1975 m. birželio 26 d. iš dalies pakeičianti Direktyvas Nr. 66/400/EEB, Nr. 66/401/EEB, Nr. 66/402/EEB, Nr. 66/403/EEB ir Nr. 69/208/EEB dėl prekybos runkelių sėkla, pašarinių augalų sėkla, javų sėkla, sėklinėmis bulvėmis bei aliejinių ir pluoštinių augalų sėkla (75/444/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi dėl toliau nurodytų priežasčių reikėtų pakeisti tam tikras direktyvas dėl prekybos sėkla; kadangi taikant direktyvas paaiškėjo, kad mažos runkelių sėklos ir pašarinių augalų sėklos pakuotės sudaro prekybos vienetą Bendrijoje; kadangi dėl to reikėtų suderinti šį sektorių, kurį iki šiol reglamentavo nacionalinės teisės aktai; kadangi dėl to derėtų, viena vertus, palengvinti tokių mažų pakuočių žymėjimą bei uždarymą ir, kita vertus, įvesti tinkamą privalomą sėklos identifikavimo kontrolę; kadangi tam tikros pirmiau minėtos direktyvos numato, kad nuo 1975 m. liepos 1 d. pačios valstybės narės nebegali nustatyti sėklos, išaugintos kitose šalyse, ypač trečiosiose valstybėse, lygiavertiškumo; kadangi nors visais atvejais nebuvo įmanoma atlikti pašarinių, aliejinių ir pluoštinių augalų sėklos tyrimų Bendrijos lygiu, reikėtų pratęsti šiai sėklai nustatytą pirmiau minėtą laikotarpį siekiant nesutrikdyti esamų prekybinių santykių; kadangi derėtų valstybėms narėms leisti priimti nuostatas, palengvinančias javų sėklos, sėklinių bulvių bei aliejinių ir pluoštinių augalų sėklos mažų pakuočių uždarymą; kadangi taip pat būtina padaryti tam tikras pataisas dėl nustatytų sėklos kiekių, PRIĖMĖ ŠIĄ DIREKTYVĄ: 1 straipsnis 1966 m. birželio 14 d. Tarybos direktyva Nr. 66/400/EEB dėl prekybos runkelių sėkla [3] su paskutiniais pakeitimais, padarytais Direktyva Nr. 73/438/EEB [4], iš dalies keičiama taip: 1. 2 straipsnio 1 dalis papildoma šiuo punktu: "G. Mažos EEB pakuotės: pakuotės, kuriose yra šios sertifikuotos sėklos: - vienadaigės arba tiksliam sėjimui skirtos sėklos: ne daugiau kaip 100000 vnt. sėklų kamuolėlių ar grūdų arba ne daugiau kaip 2,5 kg neto svorio sėklos, neskaitant granuliuotų pesticidų masės, dražė ir kitų kietų priedų; - kitos sėklos, išskyrus vienadaigę ar tiksliam sėjimui skirtą sėklą: ne daugiau kaip 10 kg neto svorio, atitinkamais atvejais neskaitant granuliuotų pesticidų masės, dražė ir kitų kietų priedų." 2. 9 straipsnio 1 dalyje žodžiai "pagal 10 ir 11 straipsnius" pakeičiami žodžiais "pagal 10, 11 arba 11a straipsnius". 3. 10 straipsnis pakeičiamas šiomis dalimis: "10 straipsnis 1. Valstybės narės reikalauja, kad elitinės sėklos ir sertifikuotos sėklos pakuotės, išskyrus atvejus, kai šios kategorijos sėkla yra mažose EEB pakuotėse, būtų oficialiai uždaromos taip, kad atidarant pakuotę uždarymo įtaisas būtų sugadinamas ir pakuotės nebūtų galima uždaryti iš naujo. 2. Valstybės narės reikalauja, kad, išskyrus mažas EEB pakuotes, pakuotės nebūtų vieną ar daugiau kartų iš naujo uždaromos, nebent tai daroma oficialiai. Jei pakuotės uždaromos iš naujo, pagal 11 straipsnio 1 dalį būtinoje etiketėje nurodomas uždarymo faktas, naujo uždarymo data ir už tai atsakinga institucija. 3. Valstybės narės reikalauja, kad mažos EEB pakuotės būtų uždaromos taip, kad atidarant pakuotę uždarymo įtaisas būtų sugadinamas ir pakuotės nebūtų galima uždaryti iš naujo. Pakuotės vieną ar daugiau kartų iš naujo uždaromos tik oficialiai prižiūrint. 4. Valstybės narės gali numatyti išimtis 1 ir 2 dalių nuostatoms dėl elitinės sėklos mažų pakuočių." 4. 11 straipsnio 1 dalies įžanginė dalis pakeičiama taip: "1. Valstybės narės reikalauja, kad elitinės sėklos ir sertifikuotos sėklos, išskyrus atvejus, kai šios kategorijos sėkla yra mažose EEB pakuotėse, pakuotės…" 5. 11 straipsnio 2 dalies b punktas pakeičiamas taip: "b) elitinės sėklos mažoms pakuotėms, pažymėtoms "Leista prekiauti tik.…(tam tikra valstybė narė)", numatyti išimtis 1 daliai." 6. Po 11 straipsnio įterpiami šie straipsniai: "11a straipsnis 1. Valstybės narės reikalauja, kad mažų EEB pakuočių: a) išorinėje pusėje pagal III priedo B dalį būtų pritvirtinta tiekėjo etiketė, išspausdintas pranešimas ar uždėtas spaudas viena iš oficialių Bendrijos kalbų; jeigu pakuotės yra skaidrios, ši etiketė gali būti įdedama viduje, jei ji bus aiškiai matoma ir perskaitoma per pakuotę; etiketė turi būti mėlynos spalvos; b) išorinėje tiekėjo etiketės, numatytos a punkte, pusėje būtų nurodytas oficialiai suteiktas serijos numeris; jei naudojama oficiali klijuojama etiketė, ji turi būti mėlynos spalvos; minėto serijos numerio pritvirtinimo būdai gali būti nustatyti 21 straipsnyje nustatyta tvarka. 2. Valstybės narės gali reikalauti, kad oficialia klijuojama etikete, kurioje nurodyta visa ar dalis III priedo B dalyje numatytos informacijos, būtų ženklinamos jų teritorijoje supakuotos mažos EEB pakuotės; jei tokioje etiketėje nurodoma informacija, nereikalaujama taikyti 1 dalies a punkte numatyto žymėjimo. 11b straipsnis Valstybės narės gali numatyti, kad, pageidaujant, sertifikuotos sėklos mažos EEB pakuotės būtų oficialiai uždaromos ir žymimos pagal 10 straipsnio 1 dalį ir 11 straipsnį. 11c straipsnis Valstybės narės imasi visų būtinų priemonių užtikrinti, kad sertifikuotos sėklos mažų pakuočių sėklos tapatybę būtų galima patikrinti būtent skirstant sėklos partijas. Šiuo tikslu jos gali reikalauti, kad jų teritorijoje suskirstytos mažos pakuotės būtų uždaromos oficialiai arba oficialiai prižiūrint." 7. 12 straipsnyje žodžiai "4 straipsnyje" pakeičiami žodžiais "šioje direktyvoje". 8. 14 straipsnio 1 dalis pakeičiama taip: "1. Valstybės narės užtikrina, kad: - elitinei sėklai ir sertifikuotai sėklai, kuri oficialiai sertifikuota ir kurios pakuotės buvo oficialiai pažymėtos ir uždarytos pagal šią direktyvą, - sertifikuotai sėklai, kuri yra oficialiai sertifikuota ir supakuota mažose EEB pakuotėse, kuriose buvo pažymėtos ir uždarytos pagal šią direktyvą, nebūtų taikomi jokie kiti prekybos apribojimai dėl jų savybių, tyrimo sąlygų, žymėjimo ir uždarymo nei nustatyti šioje direktyvoje." 9. III priedo nuostatos pakeičiamos taip: " III PRIEDAS ŽYMĖJIMAS A. Oficiali etiketė I. Būtina informacija 1. "EEB taisyklės ir standartai" 2. Sertifikavimo institucija ir valstybė narė ar jų inicialai. 3. Partijos referencinis numeris 4. Cukriniai ar pašariniai runkeliai. 5. Veislė. 6. Kategorija. 7. Šalis gamintoja. 8. Deklaruojamas neto arba bruto svoris ar deklaruojamas sėklų kamuolėlių ar grynų sėklų skaičius. 9. Kai nurodomas svoris ir naudojami granuliuoti pesticidai, dražė ar kiti kieti priedai, priedo rūšis ir apytikslis santykis tarp sėklų kamuolėlių ar grynų sėklų svorio ir bendro svorio. 10. Vienadaigei sėklai: žodis "vienadaigė" 11. Tiksliam sėjimui skirtai sėklai: žodis "tiksliam sėjimui skirta sėkla" II. Mažiausi dydžiai 110 x 67 mm. B. Tiekėjo etiketė arba ant pakuotės nurodyta informacija (maža EEB pakuotė) Būtina informacija 1. "Maža EEB pakuotė" 2. Už ženklinimą atsakingo tiekėjo pavadinimas ir adresas arba jo identifikavimo ženklas. 3. Oficialiai suteiktas serijos numeris. 4. Serijos numerį suteikusi tarnyba ir valstybė narė ar jų inicialai. 5. Partijos referencinis numeris, jei pagal oficialų serijos numerį partijos negalima identifikuoti. 6. Cukriniai ar pašariniai runkeliai. 7. Veislė. 8. "Sertifikuota sėkla" 9. Neto arba bruto svoris ar sėklų kamuolėlių arba grynų sėklų skaičius. 10. Kai nurodomas svoris ir naudojami granuliuoti pesticidai, dražė ar kiti kieti priedai, priedo rūšis ir apytikslis santykis tarp sėklų kamuolėlių ar grynų sėklų svorio ir bendro svorio. 11. Vienadaigei sėklai: žodis "vienadaigė" 12. Tiksliam sėjimui skirtai sėklai: žodis "tiksliam sėjimui skirta sėkla" " 2 straipsnis 1966 m. birželio 14 d. Tarybos direktyva Nr. 66/401/EEB dėl prekybos pašarinių augalų sėkla [5] su paskutiniais pakeitimais, padarytais Direktyva Nr. 73/438/EEB, iš dalies keičiama taip: 1. 2 straipsnio 1 dalis papildoma šiais punktais: "F. Mažos EEB A pakuotės: tai pakuotės, kuriose yra sėklos, neskirtos pašariniams augalams auginti, mišinys, kurių neto svoris neviršija 2 kg, atitinkamais atvejais išskyrus granuliuotus pesticidus, dražė ir kitus kietus priedus. G. Mažos EEB B pakuotės: tai pakuotės, kuriose yra sertifikuotos sėklos, komercinės sėklos arba — jei atitinkamos pakuotės nėra mažos EEB A pakuotės — sėklos mišinys, kurių neto svoris neviršija 10 kg, atitinkamais atvejais išskyrus granuliuotus pesticidus, dražė ir kitus kietus priedus." 2. 8 straipsnio 1 dalyje žodžiai "pagal 9 ir 10 straipsnius" pakeičiami žodžiais "pagal 9, 10 arba 10a straipsnius". 3. 9 straipsnis pakeičiamas taip: "9 straipsnis 1. Valstybės narės reikalauja, kad elitinės sėklos, sertifikuotos sėklos ir komercinės sėklos pakuotės, išskyrus atvejus, kai paskutinių dviejų kategorijų sėkla yra mažose EEB B pakuotėse, būtų oficialiai uždaromos taip, kad atidarant pakuotę uždarymo įtaisas būtų sugadinamas ir pakuotės nebūtų galima uždaryti iš naujo. 2. Valstybės narės reikalauja, kad, išskyrus mažas EEB B pakuotes, pakuotės nebūtų vieną ar daugiau kartų iš naujo uždaromos, nebent tai daroma oficialiai. Jei pakuotės uždaromos iš naujo, pagal 10 straipsnio 1 dalį būtinoje etiketėje nurodomas uždarymo faktas, naujo uždarymo data ir už tai atsakinga institucija. 3. Valstybės narės reikalauja, kad mažos EEB B pakuotės būtų uždaromos taip, kad atidarant pakuotę uždarymo įtaisas būtų sugadinamas ir pakuotės nebūtų galima uždaryti iš naujo. Pakuotės vieną ar daugiau kartų iš naujo uždaromos tik oficialiai prižiūrint. 4. Valstybės narės gali numatyti išimtis 1 ir 2 dalių nuostatų dėl elitinės sėklos mažų pakuočių." 4. 10 straipsnio 1 dalies įžanginė dalis pakeičiama taip: "1. Valstybės narės reikalauja, kad elitinės sėklos, sertifikuotos sėklos ir komercinės sėklos, išskyrus atvejus, kai paskutinių dviejų kategorijų sėkla yra mažose EEB B pakuotėse, pakuočių.…" 5. 10 straipsnio 2 dalies b punktas pakeičiamas taip: "b) elitinės sėklos mažoms pakuotėms, pažymėtoms "Leista prekiauti tik.…(tam tikra valstybė narė)", numatyti išimtis 1 daliai." 6. Po 10 straipsnio įterpiami šie straipsniai: "10a straipsnis 1. Valstybės narės reikalauja, kad mažų EEB B pakuočių: a) išorinėje pusėje pagal IV priedo B dalį būtų pritvirtinta tiekėjo etiketė, išspausdintas pranešimas ar uždėtas spaudas viena iš oficialių Bendrijos kalbų; jeigu pakuotės yra skaidrios, ši etiketė gali būti įdedama viduje, jei ji bus aiškiai matoma ir perskaitoma per pakuotę; etiketės spalvai taikomas 10 straipsnio 1 dalies a punktas; b) išorinėje tiekėjo etiketės, numatytos a punkte, pusėje būtų nurodytas oficialiai suteiktas serijos numeris; jeigu naudojama oficiali klijuojama etiketė, jos spalvai taikomas 10 straipsnio 1 dalies a punktas; minėto serijos numerio pritvirtinimo būdai gali būti nustatyti 21 straipsnyje nustatyta tvarka. 2. Valstybės narės gali reikalauti, kad oficialia klijuojama etikete, kurioje nurodyta dalis IV priedo B dalyje numatytos informacijos, būtų ženklinamos jų teritorijoje supakuotos mažos EEB B pakuotės; jei tokioje etiketėje nurodoma informacija, nereikalaujama taikyti 1 dalies a punkte numatyto žymėjimo. 10b straipsnis Valstybės narės gali numatyti, kad, pageidaujant, sertifikuotos sėklos ir komercinės sėklos mažos EEB B pakuotės būtų oficialiai uždaromos ir žymimos pagal 9 straipsnio 1 dalį ir 10 straipsnį. 10c straipsnis Valstybės narės imasi visų būtinų priemonių užtikrinti, kad mažose pakuotėse esančios sėklos tapatybę būtų galima patikrinti būtent skirstant sėklos partijas. Šiuo tikslu jos gali reikalauti, kad jų teritorijoje suskirstytos mažos pakuotės būtų uždaromos oficialiai arba oficialiai prižiūrint." 7. 11 straipsnyje žodžiai "4 straipsnyje" pakeičiami žodžiais "šioje direktyvoje". 8. 13 straipsnis pakeičiamas taip: "13 straipsnis 1. Valstybės narės gali leisti prekiauti pašarinių augalų sėklos mišiniais, susidedančiais iš įvairių genčių, rūšių ar veislių sėklos, arba mišiniais, kuriuose yra augalų, kurie nėra pašariniai augalai tokia prasme kaip vartojama šioje direktyvoje, sėklos, jei jie nėra skirti pašariniams augalams auginti ir jei įvairios mišinio sudėtinės dalys, prieš jas sumaišant, atitiko joms taikomas pardavimo taisykles. 2. Nepaisydamos 1 dalies, valstybės narės taip pat gali leisti prekiauti pašarinių augalų sėklos mišiniais: - jei tokie mišiniai yra skirti pašariniams augalams auginti arba - jei šie mišiniai susideda iš augalų rūšių, kurios pagal Bendrijos nuostatas negali būti maišomos su pašarinių augalų sėkla, sėklos. 3. Taikomos 8, 9, 10b, 11 ir 12 straipsnių nuostatos be 10 ir 10a straipsnių nuostatos, išskyrus tai, kad naudojama žalios spalvos etiketė. Šiuo tikslu mažos EEB A pakuotės laikomos mažomis EEB B pakuotėmis. Tačiau mažoms EEB A pakuotėms nebūtina oficialiai suteikti serijos numerį, numatytą 10a straipsnio 1 dalies b punkte. Taikydamos 2 dalį, valstybės narės gali numatyti nuostatas, leidžiančias nukrypti nuo šios direktyvos, dėl mažų pakuočių didžiausio kiekio ir informacijos, kuri turi būti pateikta žyminti, jei tokios pakuotės yra pažymėtos "Leista prekiauti tik… (tam tikra valstybė narė)"." 9. 14 straipsnio 1 dalis pakeičiama taip: "1. Valstybės narės užtikrina, kad: - elitinei sėklai ir sertifikuotai sėklai, kuri yra oficialiai sertifikuota ir kurios pakuotės buvo oficialiai pažymėtos ir uždarytos pagal šią direktyvą, - komercinei sėklai, kuri buvo oficialiai ištirta ir kurios pakuotės buvo oficialiai pažymėtos ir uždarytos pagal šią direktyvą, - sertifikuotai sėklai, kuri yra oficialiai sertifikuota, ir oficialiai ištirtai komercinei sėklai, supakuotai mažose EEB B pakuotėse, kurios buvo pažymėtos ir uždarytos pagal šia direktyvą, - sėklos mišiniams, pagamintiems pagal šią direktyvą ir neskirtiems pašariniams augalams auginti, kurių pakuotės buvo pažymėtos ir uždarytos pagal šią direktyvą, nebūtų taikomi jokie kiti prekybos apribojimai dėl jų savybių, tyrimo sąlygų, žymėjimo ir uždarymo nei nustatyti šioje direktyvoje." 10. 16 straipsnio 2 dalyje 1975 m. liepos 1 d. pakeičiama 1977 m. liepos 1 d. 11. IV priedo nuostatos pakeičiamos taip: " IV PRIEDAS ŽYMĖJIMAS A. Oficiali etiketė I. Būtina informacija a) Elitinei sėklai ir sertifikuotai sėklai: 1. EEB taisyklės ir standartai 2. Sertifikavimo institucija ir valstybė narė ar jų inicialai. 3. Partijos referencinis numeris. 4. Rūšis. 5 Veislė. 6. Kategorija. 7. Šalis gamintoja. 8. Deklaruojamas neto ar bruto svoris arba deklaruojamas grynų sėklų skaičius. 9. Kai nurodomas svoris ir naudojami granuliuoti pesticidai, dražė ar kiti kieti priedai, priedo rūšis ir apytikslis santykis tarp grynų sėklų svorio ir bendro svorio. 10. Sertifikuotos kategorijos antrosios reprodukcijos ir vėlesnių elitinės sėklos reprodukcijų sėklos: elitinės sėklos reprodukcijų skaičius. 11. Žolių veislių, kurių ūkio naudingumo ir naudojimo tyrimai pagal 1970 m. rugsėjo 29 d. Tarybos direktyvos Nr. 70/457/EEB dėl bendrojo žemės ūkio augalų veislių katalogo [1] 4 straipsnio 2 dalies a punkto nuostatas nebuvo atlikti, sėklai: "Neskirta pašariniams augalams auginti". b) Komercinei sėklai: 1. "EEB taisyklės ir standartai". 2. "Komercinė sėkla (nesertifikuojama pagal veislę)". 3. Priežiūros institucija ir valstybė narė ar jų inicialai. 4. Partijos referencinis numeris. 5. Rūšys [2]. 6. Auginimo regionas. 7. Deklaruojamas neto ar bruto svoris arba deklaruojamas grynų sėklų skaičius. 8. Kai nurodomas svoris ir naudojami granuliuoti pesticidai, dražė ar kiti kieti priedai, priedo rūšis ir apytikslis santykis tarp grynų sėklų svorio ir bendro svorio. c) Sėklos mišiniams: 1. "Sėklos mišinys, skirtas.… (tikslinė paskirtis)". 2. Už uždarymą atsakinga institucija ir valstybė narė ar jų inicialai. 3. Partijos referencinis numeris. 4. Įvairių sudėtinių dalių, nurodytų pagal veislę ir tam tikrais atvejais pagal rūšį, svorio dalis; pakanka nurodyti mišinio pavadinimą, jeigu svorio dalis buvo raštu pranešta pirkėjui ir oficialiai įregistruojama. 5. Deklaruojamas neto ar bruto svoris arba deklaruojamas grynų sėklų skaičius. 6. Kai nurodomas svoris ir naudojami granuliuoti pesticidai, dražė ar kiti kieti priedai, priedo rūšis ir apytikslis santykis tarp grynų sėklų svorio ir bendro svorio. II. Mažiausi dydžiai 110 × 67 mm. B. Tiekėjo etiketė ar ant pakuotės nurodyta informacija (maža EEB pakuotė) Būtina informacija a) Sertifikuotai sėklai: 1. "Maža EEB B pakuotė". 2. Už ženklinimą atsakingo tiekėjo pavadinimas ir adresas arba jo identifikavimo ženklas. 3. Oficialiai suteiktas serijos numeris. 4. Serijos numerį suteikusi tarnyba ir valstybė narė ar jų inicialai. 5. Referencinis numeris, jei pagal oficialų serijos numerį sertifikuotos sėklos partijos negalima identifikuoti. 6. Veislė. 7. Rūšis. 8. "Sertifikuota sėkla". 9. Neto ar bruto svoris arba grynų sėklų skaičius. 10. Kai nurodomas svoris ir naudojami granuliuoti pesticidai, dražė ar kiti kieti priedai, priedo rūšis ir apytikslis santykis tarp grynų sėklų svorio ir bendro svorio. 11. olių veislių, kurių ūkio naudingumo ir naudojimo tyrimai pagal 1970 m. rugsėjo 29 d. Tarybos direktyvos Nr. 70/457/EEB dėl bendrojo žemės ūkio augalų veislių katalogo 4 straipsnio 2 dalies a punkto nuostatas nebuvo atlikti, sėklai: "neskirta pašariniams augalams auginti". b) Komercinei sėklai: 1. "Maža EEB B pakuotė". 2. Už ženklinimą atsakingo tiekėjo pavadinimas ir adresas arba jo identifikavimo ženklas. 3. Oficialiai suteiktas serijos numeris. 4. Serijos numerį suteikusi tarnyba ir valstybė narė arba jų inicialai. 5. Referencinis numeris, jei pagal oficialų serijos numerį priimtinos sėklos partijos negalima identifikuoti. 6. Rūšys [3]. 7. "Komercinė sėkla". 8. Neto ar bruto svoris arba grynų sėklų skaičius. 9. Kai nurodomas svoris ir naudojami granuliuoti pesticidai, dražė ar kiti kieti priedai, priedo rūšis ir apytikslis santykis tarp grynų sėklų svorio ir bendro svorio. c) Sėklos mišiniams: 1. "Maža EEB A pakuotė" arba "maža EEB B pakuotė". 2. Už žymėjimą atsakingo tiekėjo pavadinimas ir adresas arba jo identifikavimo ženklas. 3. Mažai EEB B pakuotei: oficialiai suteiktas serijos numeris. 4. Mažai EEB B pakuotei: serijos numerį suteikusi tarnyba ir valstybė narė ar jų inicialai. 5. Mažai EEB B pakuotei: referencinis numeris, jei pagal oficialų serijos numerį naudotos sėklos partijos negalima identifikuoti. 6. Mažai EEB A pakuotei: referencinis numeris, pagal kurį identifikuojama naudotos sėklos partija. 7. Mažai EEB A pakuotei: valstybė narė ar jos inicialai. 8. "Sėklos mišinys, skirtas…(tikslinė paskirtis)". 9. Neto ar bruto svoris arba grynų sėklų skaičius. 10. Kai nurodomas svoris ir naudojami granuliuoti pesticidai, dražė ar kiti kieti priedai, priedo rūšis ir apytikslis santykis tarp grynų sėklų svorio ir bendro svorio. 11. Įvairių sudėtinių dalių, nurodytų pagal veislę ir tam tikrais atvejais pagal rūšį, svorio dalis; kadangi pakanka nurodyti tik dalį šios informacijos, kurią valstybės narės gali reikalauti pateikti apie jų teritorijoje pagamintas mažas pakuotes, nurodyti mišinio rūšį, jei svorio dalis gali būti nurodyta pirkėjui paprašius ir ji oficialiai įregistruojama. " 3 straipsnis 1966 m. birželio 14 d. Tarybos direktyva Nr. 66/402/EEB dėl prekybos javų sėkla [6] su paskutiniais pakeitimais, padarytais Direktyva Nr. 73/438/EEB, iš dalies pakeičiama taip: 1. 9 straipsnis papildomas šia dalimi: "3. Valstybės narės gali numatyti išimtis 1 dalies nuostatoms dėl mažų pakuočių." 2 IV priedo A dalies a ir b papunkčiuose atitinkamai kaip 8a ir 6 punktai įterpiami šie žodžiai:"Kai nurodomas svoris ir naudojami granuliuoti pesticidai, dražė ar kiti kieti priedai, priedo rūšis ir apytikslis santykis tarp grynų sėklų svorio ir bendro svorio." 4 straipsnis 1966 m. birželio 14 d. Tarybos direktyva Nr. 66/403/EEB dėl prekybos sėklinėmis bulvėmis [7] su paskutiniais pakeitimais, padarytais Direktyva Nr. 73/438/EEB, iš dalies keičiama taip: 9 straipsnis papildomas šia dalimi: "3. Valstybės narės gali numatyti išimtis 1 dalies nuostatoms dėl mažų pakuočių." 5 straipsnis 1969 m. birželio 30 d. Tarybos direktyva Nr. 69/208/EEB dėl prekybos aliejinių ir pluoštinių augalų sėkla [8] su paskutiniais pakeitimais, padarytais Direktyva Nr. 73/438/EEB, iš dalies keičiama taip: 1. 9 straipsnis papildomas šia dalimi: "3. Valstybės narės gali numatyti išimtis 1 dalies nuostatoms dėl mažų pakuočių." 2. 15 straipsnio 2 dalyje 1975 m. liepos 1 d. pakeičiama 1977 m. liepos 1 d. 3. IV priedo A dalies a ir b papunkčiuose atitinkamai kaip 10 ir 9 punktai įterpiami šie žodžiai: "Kai nurodomas svoris ir naudojami granuliuoti pesticidai, dražė ar kiti kieti priedai, priedo rūšis ir apytikslis santykis tarp grynų sėklų svorio ir bendro svorio." 6 straipsnis Valstybės narės priima įstatymus ir kitus teisės aktus, kurie, įsigalioję ne vėliau kaip toliau nurodytomis dienomis, įgyvendina šias direktyvos nuostatas: - iki 1975 m. liepos 1 d. – 2 straipsnio 10 dalį ir 5 straipsnio 2 dalį, - iki 1980 m. liepos 1 d. 2 straipsnio 6 dalies atveju – 10a straipsnio 1 dalies b punktą, - iki 1977 m. liepos 1 d. – kitas šios direktyvos nuostatas. 7 straipsnis Ši direktyva skirta valstybėms narėms Priimta Liuksemburge, 1975 m. birželio 26 d. Tarybos vardu Pirmininkas P. Barry [1] OL C 62, 1973 7 31, p. 37. [2] OL C 8, 1974 1 31, p. 19. [3] OL125, 1966 7 11, p. 2290/66. [4] OL L 356, 1973 12 27, p. 79. [5] OL 125, 1966 7 11, p. 2298/66. [1] OL L 225, 1970 10 12, p. 1. [2] Reikia nurodyti, ar tai saldieji, ar kartieji lubinai. [3] Reikia nurodyti, ar tai saldieji, ar kartieji lubinai. [6] OL 125, 1966 7 11, p. 2309/66. [7] OL 125, 1966 7 11, p. 2320/66. [8] OL l 169, 1969 7 10, p.3. --------------------------------------------------